**Referendum na Malte v roku 2003** bolo referendum o členstve Malty v Európskej únii. Konalo sa 8. marca 2003 spolu s lokálnymi voľbami. Referendum nebolo záväzné.

Pozadie
-------

Malta podpísala asociačnú dohodu v roku 1970. V júli 1990 krajina požiadal o vstup, v júni 1993 získala pozitívnu odpoveď od Európskej komisie, ale v roku 1996 bol proces dočasne zastavený kvôli zmene vlády. Po ďalšej zmene vlády v roku 1998 zjednania o vstupe Malty do Európskej únie znovuzačali v roku 2000 a ukončené boli v roku 2002. Kvôli politickej nezhode sa muselo uskutočniť referendum. Už parlamentné voľby 5. septembra 1998 boli považované za de facto referendum o člensteve. Líder Labour Party Alfred Sant zastavil rokovania keď získal vládu v roku 1996 naďalej považoval za najsprávnejšie riešenie partnerskú dohodu s EÚ. Voľby však vyhral jeho súper, Eddie Fenech Adami a jeho Nationalist Party. Novozvolená vláda opäť otvorila prístupové rokovania.

Kampaň
------

Po vládnej kampani, ktorá minula viacej ako oponenti, boli firmy a odborové zväzy zväčša za členstvo. Voliči však mali obavy, že členstvo v Európskej únii obmedzí ťažko-získanú nezávislosť krajiny. Podľa prieskumu z polovice januára 2003 bol hlas za prvý krát tesne pre hlasom proti: na 53%. Nerozhodnutých však zostávalo ešte 30% voličov.

Referendum
----------

Referendum na Malte bolo prvé z 10 kandidátskych krajín východnej a južnej Európy. Výsledok bol preto v Bruseli ostro sledovný.

Referendová otázka znela: *„Súhlasíte s tým, aby sa Malta stala členom Európskej únie v rozširovaní, ktoré sa uskutoční 1. mája 2004?"*

Výsledky
--------

53,6% voličov hlasovalo za vstup a 46,4% proti vstupu. Voličská účasť bola 91%. Z registrovaných voličov sa zúčastnilo 270 650, platných hlasov bolo 266 722. Výsledky boli takéto: 143 094 hlasov za, 123 628 proti.

Výsledky referenda:

| Odpoveď | Hlasy | % |
| --- | --- | --- |
| **Áno** | 143 094 | 53,6% |
| **Nie** | 123 628 | 46,4% |
| **Celkom** | **270 650** | **100** |
| Oprávnení voliči | 297 881 | – |
| **Účasť** | **91%** |

Reakcie a dopady
----------------

Opozícia argumentovala, že členstvo nebolo schválené väčšinou oprávnených voličov. Malta sa 1. mája 2004 stala členskou krajinou Európskej únie.

V apríli 2019 91% ľudí tvrdilo, že krajina z členstva v EÚ získala.

Referencie
----------

1. 1 2 3  DELOY, Corinne. *The European Elections Monitor* [online]. robert-schuman.eu, [cit. 2020-04-11]. Dostupné online. Archivované 2020-04-11 z originálu.
2. 1 2   *Malta first in EU referendum race* [online]. Londýn: BBC, [cit. 2020-04-11]. Dostupné online.
3. 1 2  BLACK, Ian. Maltese decide in knife-edge EU vote. *The Guardian* (Londýn: Guardian News and Media Limited), 2003-03-08. Dostupné online [cit. 2020-04-11]. ISSN 0261-3077.
4. ↑   *Malta and the EU* [online]. eu2017.mt, [cit. 2020-04-11]. Dostupné online.
5. 1 2 3 4 5  BROUGHTON, Philip Delves. *Malta votes to join EU by narrowest majority* [online]. telegraph.co.uk, 2003-03-10, [cit. 2020-04-11]. Dostupné online.
6. ↑   *High turnout in Malta's EU referendum* [online]. irishtimes.com, 2003-03-08, [cit. 2020-04-11]. Dostupné online.
7. 1 2   *Electoral Commission of Malta* [online]. electoral.gov.mt, [cit. 2020-04-11]. Dostupné online. Archivované 2020-04-11 z originálu.
8. ↑  TABONE, Patrick; NARDELLI, Veronica. *Malta’s EU storyHow Ten Years of eU MeMbersHip Have cHanged THe coUnTrY* [online]. europarl.europa.eu, [cit. 2020-04-11]. Dostupné online.
9. ↑  HUDSON, David. *91% believe Malta has benefitted from the EU* [online]. maltatoday.com.mt, 2019-04-26, [cit. 2020-04-11]. Dostupné online.

Externé odkazy
--------------

* Maltská volebná komisia